REPUBLIKA HRVATSKA

Varaždinska županija

OŠ Ivana Kukuljevića Sakcinskog, Ivanec

Ladislava Šabana 17, 42240 Ivanec

Klasa: 112-01/19-01-1

Urbroj: 2186-118-01-19-36

Tel./fax: 042 781 330

Mail: os-ivanec@os-iksakcinskog-ivanec.skole.hr

Ivanec, 13. 12. 2019.

Na temelju članka 7. Pravilnika o načinu i postupku zapošljavanja u Osnovnoj školi Ivana Kukuljevića Sakcinskog Ivanec (u daljem tekstu: Pravilnik), Povjerenstvo za procjenu i vrednovanje kandidata objavljuje

**OBAVIJEST I UPUTE KANDIDATIMA O POSTUPKU PROCJENE I VREDNOVANJA**

**Za zasnivanje radnog odnosa na radno mjesto:**

**UČITELJ/ICA  GLAZBENE KULTURE – 1 izvršitelj/ica, na određeno i puno radno vrijeme (40 sati tjedno), do povratka učiteljice s roditeljskog dopusta, rad u MŠ i PŠ**

Za kandidate koji ispunjavaju formalne uvjete iz natječaja provest će se postupak procjene i vrednovanja kandidata putem pisanog testiranja i/ili intervjua.

Kandidat koji nije pristupio postupku procjene i vrednovanja ne smatra se kandidatom u postupku.

Kandidati koji ne ispunjavaju formalne uvjete natječaja bit će osobno obaviješteni.

**PRAVNI I DRUGI IZVORI ZA PRIPREMANJE KANDIDATA ZA TESTIRANJE:**

**1. Zakon o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18)**

**2. Pravilnik o pedagoškoj dokumentaciji i evidenciji te javnim ispravama u školskoj ustanovi (NN 47/17,41/19 I 76/19)**

**3. Pravilnik o načinima, postupcima i elementima vrednovanja učenika u osnovnoj i srednjoj školi (NN 112/10, 82/19)**

**4. Pravilnik o kriterijima za izricanje pedagoških mjera (NN 94/15, 3/17)**

**5. Kurikulum predmeta Glazbena kultura**

**POSTUPAK I NAČIN OBAVLJANJA PROVJERE ZNANJA I SPOSOBNOSTI:**

Postupak provjere znanja i sposobnosti provodi Povjerenstvo za procjenu i vrednovanje kandidata.

Po dolasku na provjeru znanja, od kandidata će se zatražiti predočenje odgovarajuće isprave (osobne iskaznice ili putovnice) radi utvrđivanja identiteta.

Način provođenja i rezultati provjere i vrednovanja

Postupak procjene se sastoji od pisane provjere (testiranja) i/ili razgovora (intervjua).

Kandidatu koji je osoba s invaliditetom Škola je obvezna u postupku provjere osigurati odgovarajuću razumnu prilagodbu ako je kandidat u prijavi na natječaj naveo potrebu za odgovarajućom prilagodbom.

Pisani dio provjere vrednuje se bodovima od 0 do 10.

Smatra se da je kandidat zadovoljio na testiranju, ako je dobio najmanje 5 bodova.

Kandidat koji ne zadovolji na provedenom testiranju, odnosno dijelu testiranja, ne može sudjelovati u daljnjem postupku.

Na pisanom testiranju nije se dozvoljeno koristiti literaturom i zabilješkama, napuštati prostoriju, razgovarati s ostalim kandidatima niti na bilo koji drugi način remetiti koncentraciju kandidata. Potrebno je isključiti mobitel. Ukoliko pojedini kandidat prekrši naprijed navedena pravila biti će udaljen s provjere znanja, a njegov/njezin rezultat Povjerenstvo neće priznati niti ocjenjivati.

Pisano testiranje traje **maksimalno 45 minuta**

Razgovor (intervju)

Na razgovor se pozivaju kandidati koji su ostvarili ukupno najviše bodova na pisanom dijelu provjere, i to 3 kandidata za svako radno mjesto (sukladno članku 17. Pravilnika).

Razgovorom se utvrđuju znanja, sposobnosti i vještine, interesi, profesionalni ciljevi i motivacija kandidata za rad u Školi.

Rezultati razgovora vrednuju se bodovima od 0 do 10.

Smatra se da je kandidat zadovoljio na razgovoru ako je dobio najmanje polovicu ukupnog broja bodova svih članova Povjerenstva.

**MJESTO I VRIJEME ODRŽAVANJA TESTIRANJA**

Mjesto i vrijeme održavanja testiranja biti će objavljeno na web stranici i oglasnoj ploči Osnovne škole Ivana Kukuljevića Sakcinskog **najmanje 5 dana prije testiranja**.

Povjerenstvo za procjenu i vrednovanje kandidata